Diari Oficial de la Generalitat Valenciana


Sumari del DOGV 1996, del 01-04-1993 (1993/827546)

ORDRE de 17 de febrer de 1993, de la Conselleria de Cultura, Educació i Ciència, per la qual fa pública la convocatòria de subvencions als ajuntaments en matèria de joventut.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/17/(2)/dof/vci/html**

### Dades del document

Número de DOGV
:   1996

Data del DOGV
:   01-04-1993

Secció del DOGV
:   DISPOSICIONS GENERALS

Número del document
:   1993/827546


Data del document
:   17-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de febrer de 1993, de la Conselleria de Cultura, Educació i Ciència, la qual fa pública la convocatòria de subvencions als ajuntaments en matèria de joventut.  
Fent ús de les competències que em confereix l'article 35 de la Llei de la Generalitat Valenciana de 5/1983, de 30 de desembre, de Govern Valencià,  
ORDENE  
Primer  
Fer pública la convocatòria per a la concessió de subvencions a ajuntaments en matèria de joventut per a 1993.  
Segon  
Les subvencions es concediran a càrrec de la línia de subvenció:  
Activitats, 403/000/93:  
Import global màxim 65.357.168 PTA.  
Tercer  
Podran sol·licitar subvenció, segons el que disposa la present convocatòria, els ajuntaments de la Comunitat Valenciana amb població superior als 25.000 habitants.  
Els ajuntaments amb població inferior als 25.000 habitants presentaran les sol·licituds en les respectives diputacions provincials.  
Les subvencions contribuiran al finançament dels programes municipals d'activitats juvenils a què fa referència l'apartat anterior i cobriran la diferència entre l'aportació de l'ajuntament i el pressupost total el programa. La quantitat màxima que es concedirà no excedirà del 40% del pressupost.  
Queden exclosos del que disposen els apartats anteriors els tipus d'activitats següents:  
- Activitats acadèmiques.  
- Viatges desproveïts d'un interès cultural i social clar.  
- Activitats amb caràcter lucratiu.  
- Activitats que no estiguen adreçades a la formació i la promoció de joves perquè participen en la vida comunitària.  
- Aquelles que fomenten o puguen incitar, directament o indirectament, l?ús de drogues, alcohol o tabac, o aquelles que en realitzen apologia del consum.  
Quart  
Es valoraran prioritàriament els programes de:  
1. Promoció d'ocupació dels joves.  
2. Inserció social de la dona jove.  
3. Foment de l'associacionisme juvenil.  
4. Defensa del medi ambient.  
5. Participació dels joves en el desenvolupament de la vida social del municipi, sobretot en els aspectes que més els afecten.  
6. Integració social de la joventut marginada en activitats de temps lliure.  
Cinquè  
1. Les sol·licituds es formalitzaran en imprès normalitzat (exemplar per triplicat), que serà facilitat per les direccions territorials de Cultura i Educació. A més, s'hi haurà d'adjuntar:  
a) Certificat de l'acord municipal que autoritze la inversió que es pretén realitzar, el finançament i la part que n'assumeix l'ajuntament.  
b) Certificat de l'interventor on conste el pressupost total de l'ajuntament i la part dedicada a la joventut, amb especificació dels conceptes.  
c) Memòria de les activitats realitzades en matèria de joventut durant l'any 1992. No caldrà en el cas dels ajuntament que hagen rebut subvenció el 1992.  
d) Programa d'activitats, que haurà d'incloure necessàriament les característiques tècniques que n'acrediten la realització: personal responsable, infrastructures, periodicitat i descripció de les activitats, característiques dels beneficiaris i pressupostos.  
Sisè  
Tota la documentació demanada serà presentada conjuntament amb la sol·licitud, a les direccions territorials de Cultura, Educació i Ciència, als centres d'informació de l?Oficina d'Informació, Iniciatives i Reclamacions de la Generalitat Valenciana, o bé, enviada per qualsevol dels procediments establerts en l'article 66 de la LPA (Llei de Procediment Administratiu).  
Si la sol·licitud no inclou totes les dades exigides o en falta la documentació acreditativa, hom apressarà l'ajuntament perquè, en el termini de 10 dies, solucione aquests defectes, i se li advertirà que si no ho fa, la sol·licitud serà arxivada.  
Les direccions territorials de Cultura i Educació enviaran les sol·licituds d'ajut, amb l'informe corresponent, a l'Institut Valencià de la Joventut, el qual n'instruirà els expedients oportuns.  
Setè  
El termini de presentació de sol·licituds serà de 30 dies hàbils, comptadors des del dia següent de la publicació d'aquesta ordre en el Diari Oficial de la Generalitat Valenciana.  
Vuitè  
El Director General de l?Institut Valencià de la Joventut resoldrà les sol·licituds presentades sobre la concessió o denegació dels ajuts sol·licitats i també sobre el seu import.  
Novè  
Els beneficiaris de les subvencions estan obligats a:  
a) Comunicar les modificacions que es produesquen en el desplegament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència d'avaluadors nomenats per l?Institut Valencià de la Joventut.  
d) Justificar la subvenció en els termes previstos en la resolució d'adjudicació.  
Deu  
Els ajuntaments subvencionats rebran l?import concedit quan justifiquen l'aplicació dels fons d'acord amb el programa presentat i les instruccions que siguen determinades en la resolució d'adjudicació.  
La justificació es realitzarà abans de l?1 de novembre de 1993.  
Onze  
L?Institut Valencià de la Joventut podrà anul·lar totalment o parcialment la subvenció quan l'activitat no s'haja realitzat d'acord amb el programa que va ser objecte de la subvenció.  
DISPOSICIONS FINALS  
Primera  
Autoritze l'Institut Valencià de la Joventut perquè, dins de l'àmbit de les seues competències, dicte les resolucions que calquen per a dur a terme el que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 17 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI